ธปท.เรียกแบงก์หารือวันหยุด
ธปท.จะคุยแบงก์เย็นนี้กรณีความจำเป็นปิดรับมือน้ำท่วมหลังครม.หยุดราชการ
25 ต.ค. 2554

ธปท.จะคุยแบงก์เย็นนี้กรณีความจำเป็นปิดรับมือน้ำท่วมหลังครม.หยุดราชการ
นายประสาร ไตรรัตน์วรกุล ผู้ว่าการ ธนาคารแห่งประเทศไทย(ธปท.) กล่าวว่า ธปท.จะหารือกับตัวแทนธนาคารพาณิชย์ทั้ไทยและต่างประเทศในช่วงเย็นวันนี้หลังจากที่ประชุมคณะรัฐมนตรี(ครม.)มีมติกำหนดให้วันที่ 27-31 ต.ค.เป็นวันหยุดราชการใน 21 จังหวัดที่เกิดอุทกภัย รวมถึง กทม.เนื่องจากคาดว่าน้ำทะเลจะหนุนสูงในช่วงดังกล่าว
อย่างไรก็ตาม ธปท.จะพยายามพิจารณาให้การปิดทำการธนาคารทั้งหมดเป็นด่านสุดท้าย เพราะเกรงว่าจะกระทบการค้าระหว่างประเทศ และที่ผ่านมาสาขาธนาคารที่ได้รับผลกระทบน้ำท่วมก็ได้ปิดทำการไปแล้ว ขณะที่ระบบโดยรวมยังทำงานอยู่ตามปกติ